Bosna i Hercegovina Federacija Bosne i Hercegovine

Kanton Sarajevo Općina Stari Grad

 Sarajevo

JU OŠ “Šejh Muhamed ef. Hadžijamaković“ Sarajevo

# Ul. Iza Hrida 15, 71 000 Sarajevo

Na osnovu odredbi člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20 i 33/21), člana 4. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo“, broj:12/22), Saglasnosti Ministarstva za odgoj i obrazovanje Kantona Sarajevo, za raspisivanje javnog konkursa, broj: 11-30-14786-1 od dana 05.04.2022. godine i Odluke Školskog odbora JU OŠ „Šejh Muhamed ef. Hadžijamaković“ Sarajevo, broj: 01-218/22 od dana 26.04.2022. godine, direktor škole objavljuje

# JAVNI KONKURS

**za popunu upražnjenog radnog mjesta**

## NAZIV, SJEDIŠTE I INTERNET STRANICA USTANOVE

JU Osnovna škola „Šejh Muhamed ef. Hadžijamaković“ Sarajevo

Iza Hrida 15, 71000 SARAJEVO

[**www.ossmeh.edu.ba**](http://www.ossmeh.edu.ba)

## NAZIV RADNOG MJESTA

* 1. Pedagog škole – 1 izvršilac, puno radno vrijeme (40 sati sedmično), na određeno vrijeme od okončanja konkursne procedure do povratka radnika sa funkcije direktora škole, odnosno do povratka radnika sa trudničkog bolovanja, a najkasnije do 31.08.2022. godine,
	2. Spremačica – 1 izvršilac, puno radno vrijeme (40 sati sedmično), na određeno vrijeme od okončanja konkursne procedure do 31.08.2022. godine.

## OPIS POSLOVA I POTREBNI USLOVI

##

## 3.1. Opis poslova

**Za poziciju pod rednim brojem 1.** radnik obavlja poslove na osnovu Zakona o osnovnom odgoju i obrazovanju, propisa koje donosi ministar/ministrica, a koji se odnose na realizaciju nastavnog rada i procesa, Pedagoških standarda i normativa za osnovno obrazovanje, u dijelu koji se odnosi na obavljanje poslova pedagoga, Nastavnog plana i programa za osnovni odgoj i obrazovanje, Godišnjeg programa rada Škole i drugih zaduženja dobijenih od strane direktora/direktorice Škole, a koja se odnose na poslove koji po prirodi posla spadaju u poslove pedagoga/pedagogice.

Opis poslova je sljedeći:

* poslovi planiranja, praćenja i analiziranja,
* učešće u planiranju i programiranju rada Škole,
* praćenje i analiziranje rezultata rada u odgojno-obrazovnom procesu,
* predlaganje mjera za unapređenje rada putem analize i istraživačkog rada,
* saradnja sa socijalnom i zdravstvenom službom,
* rad na uvođenju savremenih oblika rada (planiranje i realiziranje sa nastavnicima/icama i stručnim saradnicima/cama),
* saradnja sa učenicima/icama, nastavnicima/ama, direktorom/icom, pomoćnikom/icom direktora/ice, sekretarom, bibliotekarom/arkom u planiranju i izvođenju odgojno-obrazovnog rada,
* ispitivanje zrelosti učenika/ica za pohađanje Škole, praćenje razvoja sposobnosti i uspjeha učenika/ica,
* predlaganje mjera za veću efikasnost rada savjetima i drugim oblicima,
* rad na racionalizaciji učenja, korištenja slobodnog vremena i izbora slobodnih aktivnosti,
* rad na profesionalnoj orijentaciji učenika, na humanizaciji odnosa među polovima,
* saradnja sa roditeljima (organiziranje i neposredan rad),
* vođenje pedagoško-psihološke dokumentacije,
* pripremanje za rad i stručno usavršavanje.

**Za poziciju pod rednim brojem 2** je obavljanje poslova radi održavanja čistoće i urednosti inventara i unutrašnjosti školske zgrade i školskog dvorišta i to:

* čišćenje školskih prostorija (hodnika, stubišta, učionica, kancelarija i drugih prostorija, prozora, vrata, namještaja, zidnih obloga i mokrih čvorova),
* čišćenje dvorišta od otpadnog materijala i snijega,
* održavanje zelenila u školi i izvan škole
* dezinfekcija sanitarija, radnih prostorija, opreme i namještaja,
* kurirski poslovi,
* sarađuje sa domarom škole i čuvarima,
* vođenje dnevne evidencije o izvršenim radnim obavezama,
* obavlja i druge poslove po nalogu direktora škole.
	1. ***Potrebni uslovi iz Pravilnika o unutrašnjoj organizaciji i sistematizaciji radnih mjesta***

**Uslovi za radno mjesto navedeno u ovom konkursu pod rednim brojem 1. su:**

- VSS – VII stepen stručne spreme (ili II stepen bolonjskog ciklusa) za profil pedagoga ili pedagoga/psihologa.

**Uslovi za radno mjesto navedeno u ovom konkursu pod rednim brojem 2. su:**

* osnovna ili srednja škola.

## MJESTO OBAVLJANJA RADA I RADNO VRIJEME

Mjesto obavljanja rada radnika je na adresi *JU Osnovna škola „Šejh Muhamed ef. Hadžijamaković“ Sarajevo, Iza Hrida 15, 71000 SARAJEVO.*

Radno vrijeme radnika je 8 sati dnevno- po rasporedu u smjenama (I ili II smjena) u skladu sa Godišnjim programom rada škole.

## 5. IZNOS OSNOVNE PLAĆE

Osnovna plaća čini vrijednost koeficijenta složenosti poslova utvrđenog Kolektivnim ugovorom (u skladu sa stečenim zvanjem) umnožen sa utvrđenom osnovicom za plaću (zavisi od stečenog zvanja radnika i prijave broja sati na PIO/MIO), koja iznosi:

* Za radno mjesto pod rednim brojem 1 – **1.221,00 KM**
* Za radno mjesto pod rednim brojem 2 – **676,05 KM**

## 6. ROK ZA PODNOŠENJE PRIJAVE

Konkurs ostaje otvoren 10 dana od dana objave Obavještenja o raspisanom javnom konkursu u dnevnim novinama i krajnji rok za prijavu na javni konkurs je **16.05.2022. godine**.

## 7. ADRESA NA KOJU SE PRIJAVE PODNOSE I NAČIN PREDAJE DOKUMENTACIJE

Prijave sa dokazima o ispunjavanju uslova za konkurs dostaviti putem pošte ili lično na protokol škole u zatvorenoj koverti na adresu: JU Osnovna škola „Šejh Muhamed ef. Hadžijamaković“ Sarajevo, Iza Hrida 15, 71000 SARAJEVO

Komisiji za provođenje procedure po javnom konkursu za prijem radnika sa naznakom: *„Prijava na javni konkurs na poziciju (navesti poziciju/e za koju/e je raspisan javni konkurs) NE OTVARAJ - OTVARA KOMISIJA“.*

Nepotpune, neblagovremene i neuredne prijave, neće se uzeti u razmatranje.

DOKUMENTACIJA KOJA SE PODNOSI UZ PRIJAVU

1. OBAVEZNA DOKUMENTACIJA (kopije ili ovjerene kopije)
2. svojeručno potpisana pisana prijava kandidata na konkurs s kratkom biografijom, tačno navedenom dokumentacijom koja se prilaže uz prijavu na konkurs, tačnom naznakom na koju poziciju se konkuriše i kontakt podacima kandidata (adresa, broj telefona, e-mail adresa),
3. diploma//uvjerenje/svjedodžba o stečenoj stručnoj spremi,
4. izvod iz matične knjige rođenih,
5. uvjerenje o državljanstvu Bosne i Hercegovine (ne starije od šest mjeseci),
6. svojeručno potpisana saglasnost o dostavljanju prliminarnih odluka prema kojoj se kandidatu, preliminarne odluke iz člana 19. Pravilnika dostavljaju elektronskom poštom na adresu koju je kandidat naveo u prijavi na javni konkurs. Obrazac saglasnosti je sastavni dio Pravilnika.
7. DODATNA DOKUMENTACIJA (kopije ili ovjerene kopije)
8. Uvjerenje o radnom stažu sa šifrom zanimanja koje izdaje fond za penzijsko-invalidsko osiguranje,
9. uvjerenje/potvrda poslodavca o vremenu provedenom na poslovima nastavnika u produženom i cjelodnevnom boravku redovne osnovne škole i poslovima asistenta u ustanovi
10. uvjerenje/potvrda poslodavca o vremenu provedenom na stručnom osposobljavanju u ustanovi,
11. uvjerenje o položenom stručnom ispitu,
12. potvrda/uvjerenje o vremenu provedenom na evidenciji službe za zapošljavanje koju/e izdaje Služba za zapošljavanje Kantona Sarajevo (ne starija od tri mjeseca),
13. rješenje o sticanju posebnog stručnog zvanja koje izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika, odnosno propisom koji se primjenjuje na teritoriji Bosne i Hercegovine, kojim je stečeno zvanje na osnovu istih kriterija i u istoj proceduri kao u navedenom pravilniku;
14. diploma/uvjerenje o stečenom akademskom zvanju,
15. potvrda o posebnom priznaju UNSA,
16. uvjerenje/rješenje nadležnih organa o pripadnosti boračkoj populaciji i to:
	1. uvjerenje o statusu djeteta šehida - poginulog borca i nestalog branioca,
	2. rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida;
	3. dokaz o bračnoj zajednici sa ratnim vojnim invalidom;
	4. rješenje o priznatom pravu na mjesečno novčano primanje dobitniku priznanja;
	5. uvjerenje o učešću u oružanim snagama,
	6. uvjerenje o statusu djeteta ratnog vojnog invalida;
	7. rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta, ne starije od šest mjeseci;
17. uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci).

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje je dostavio urednu i validnu dokumentaciju.

Dokumenti koje kandidat dostavljaju uz prijavu na javni konkurs mogu biti kopije, koje ne moraju biti ovjerene. Nakon konačnosti Odluke o izboru radnika iz člana 19. stav (8), a najkasnije na dan početka rada u školi, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom.

Kandidati iz člana 19. Pravilnika će u pisanom obliku putem e-mail-a i/ili telefonskim putem biti obaviješteni o mjestu i vremenu provjere radnih i stručnih sposobnosti, a ukoliko bez opravdanja ne pristupe provjeri radnih i stručnih sposobnosti izgubit će pravo daljeg učešća u konkursnoj proceduri.

Obavještenje o raspisanom javnom konkursu je objavljeno u dnevnim novinama „Oslobođenje“ dana **06.05.2022**. godine, a kompletan tekst konkursa je objavljen na službenoj internet stranici JU OŠ „Šejh Muhamed ef. Hadžijamaković“ Sarajevo. Konkurs je putem službenog e-maila-a škole dostavljen Ministarstvu za odgoj i obrazovanje Kantona Sarajevo i JU „Služba za zapošljavanje Kantona Sarajevo“ radi objavljivanja na njihovim službenim internet stranicama.

***Direktor škole***

## Emina Hrnjić, prof.